Hollanti voitti oman alkulohkonsa näytöstyyliin ja eteni lopulta finaaliin asti päästämättä pudotuspeleissä maaliakaan. Loppuottelussa joukkue sai vastaansa samassa alkulohkossa pelanneen Tanskan, joka pisti Oranjen koville. Hollanti kuitenkin voitti ottelun 4-2 ja pääsi juhlimaan historiansa ensimmäistä jalkapallon naisten Euroopan mestaruutta.